Ulkoasiainvaliokunnan jäsen, kansanedustaja Tom Packalén (ps) ehdottaa reserviläisistä koostetun tarkka-ampujajoukon perustamista.

Tom Packalénin mukaan reserviläisten ylläpitämä tarkka-ampujajoukko parantaisi Suomen puolustuskykyä. KARI PEKONEN

Tarkka-ampujajoukko olisi Packalénin mukaan suuri pelote ”mille tahansa suurvalta-armeijalle”.

– Amerikkalaiset ovat menettäneet vuoden 2001 jälkeen Afganistanissa ja Irakissa 8000 miestä. Jos pystyisimme tuottamaan viikossa vastaavat tappiot, niin kukaan ei haluaisi tulla sellaiseen maahan, Packalén perustelee ajatustaan.

Verkkouutisten mukaan Packalén nosti idean esiin jo maanantaina perussuomalaisten järjestämässä Nato-seminaarissa.

Packalénilta oli tiedusteltu, onko ”tämän vuosituhannen sodankäyntiä”, että maahan tulevia venäläisjoukkoja torjutaan sissien ja tarkka-ampujien avulla.

Niin, sodankäynti on muuttunut, nykyään puhutaan paljon esimerkiksi kyberuhasta. Mitä sanoisit siitä?

– Kun haetaan gravitaatiopisteitä nykyaikaisen suurvalta-armeijan, niin yksi on kyber... jos pystymme lamauttamaan vastapuolen suurkaupungit, niin se on ehdottomasti gravitaatiopiste, mutta toinen on tappiot: kykenemällä tuottamaan tappioita viholliselle, se vie halun olla sellaisessa maassa.